**UPUTE AUTORIMA/AUTORICAMA**

Časopis *PRILOZI* Instituta za historiju Univerziteta u Sarajevu u rubrici *Članci i rasprave* objavljuje radove koji prethodno nisu objavljeni i mogu biti kategorizirani kao izvorni naučni rad, pregledni rad, prethodno priopćenje i stručni rad. Pored navedenog u časopisu *PRILOZI* objavljuju se i naučno-polemički tekstovi i osvrti, informativni prikazi knjiga i periodike, izvještaji sa naučnih skupova i konferencija, historijska građa, bilješke i vijesti o radu Instituta i slično.

Rukopisi radova za *PRILOGE* dostavljaju se na bosanskom, hrvatskom ili srpskom jeziku uz prijevod apstrakta, sažetka i ključnih riječi na engleski jezik. Radovi mogu biti obima do 32 kartice teksta (jednu karticu teksta čini 1800 znakova sa razmacima) i pisani fontom Times New Roman, veličine slova 12 i proredom 1,5, dok je u fusnotama veličina slova 10, a prored jednostruk. U iznimnim slučajevima glavni i odgovorni urednik može odlučiti da se prihvate i radovi većeg obima od preporučenog.

Rukopisi radova za časopis *PRILOZI* dostavljaju se u elektronskoj formi putem e-maila na adresu [prilozi@iis.unsa.ba](mailto:prilozi@iis.unsa.ba). Radove ispisane na CD-u moguće je dostaviti i poštom ili lično na adresu Instituta s naznakom „ZA ČASOPIS *PRILOZI*“.

U trenutku predaje rukopisa rada autor pristaje na recenzentski postupak. Glavni i odgovorni urednik i redakcija mogu u skladu sa važećim Pravilnikom o izdavaštvu Instituta za historiju odbiti rad i bez provedenog recenzentskog postupka ukoliko smatraju da tema rada ne odgovara profilu časopisa, ako se autor ne pridržava Uputa za autore/autorice objavljenih u javnom pozivu za dostavljanje radova ili ako se ne pridržava etičkih normi, te ako je članak loše kvalitete. Glavni i odgovorni urednik osigurava standardni recenzentski postupak dvostruke slijepe recenzije u kojoj se ne otkriva identitet ni autora ni recenzenata. Glavni i odgovorni urednik i redakcija odlučuju kojim će recenzentima pristigli radovi biti poslani na ocjenjivanje. Svaki rad će biti poslan na najmanje dvije recenzije. Po potrebi rad može biti poslan i trećem recenzentu ukoliko rad obuhvata više razdoblja/područja ili ako u dvije recenzije bude različito ocijenjen ili kategoriziran. Recenzenti pišu recenzije na unaprijed pripremljenim obrascima časopisa *PRILOZI*. Kategoriju članka predlaže autor prema kategorizaciji koja će biti objavljena u javnom pozivu za dostavljanje radova, a recenzent predloženu kategorizaciju prihvata ili predlaže novu. Nakon ocjenjivanja rada autor je dužan unijeti i vidljivo označiti eventualne promjene koje su sugerisane od strane recenzenata ili prema uputama glavnog i odgovornog urednika.

U časopisu *PRILOZI* bit će objavljeni samo oni radovi za koje budu napisane dvije pozitivne recenzije.

Radovi koji se dostavljaju redakciji časopisa *PRILOZI* moraju imati sljedeću strukturu i dolje navedeni redoslijed se mora poštovati:

* predložena kategorizacija rada (ravnanje lijevo, malim slovima, font 12, prored 1,5)
* titula, ime i prezime autora/autorice, naziv, mjesto i država institucije, e-mail adresa autora/autorice (ravnanje lijevo, malim slovima, font 12, prored 1,5)
* naslov rada (centrirano, malim slovima, bold, font 16, prored 1,5)
* eventualne napomene uz naslov rada (podaci o projektu u okviru kojeg je realiziran, zahvalnosti, finansijeri itd.) staviti u prvu nenumerisanu fusnotu
* apstrakt na bosanskom ili hrvatskom ili srpskom jeziku (malim slovima, font 11, prored 1,5)
* ključne riječi (do 10 termina, malim slovima, font 11, prored 1,15)
* *abstract* na engleskom jeziku (malim slovima, font 11, prored 1,15)
* *key words* na engleskom jeziku (do 10 termina, malim slovima, font 11, prored 1,15)
* tekst sa fusnotama
* zaključak ili rezime
* popis izvora i literature (prema priloženom uputstvu i abecednim redom, font 12, prored 1,5)
* summary na engleskom jeziku (naslov centriran, malim slovima, bold, font 14, prored 1,5; tekst font 12, prored 1,5)
* osnovni tekst rada može sadržavati poglavlja i potpoglavlja (njihovi naslovi se ravnaju lijevo, pišu malim slovima, font 14)
* fotografije, karte, tabele, grafikone i druge priloge treba dostaviti na određenom mjestu u tekstu i obilježiti rednim brojem i opisom, odnosno legendom

**DETALJNE UPUTE ZA CITIRANJE U FUSNOTAMA I POPISU IZVORA I LITERATURE**

**(The Chicago Manual of Style)**

* **Citiranje neobjavljene arhivske građe**:

Kada koristimo arhivsku građu, podatke navodimo od općeg ka pojedinačnom poštujući i koristeći specifična pravila pojedinačnih arhiva. Ako se radi o sređenom fondu, navodimo naziv arhiva, mjesto arhiva, naziv i broj fonda/serije ili knjige, broj kutije ili fascikla, broj arhivske jedinice ili signatura/broj folije ili stranice. U svakom narednom citiranju treba koristiti skraćenu verziju.

Primjeri u fusnotama:

1 Arhiv Bosne i Hercegovine (dalje: ABiH), Sarajevo, Zemaljska vlada za Bosnu i Hercegovinu (dalje: ZVBiH), opći spisi (dalje: opća), kut. 62, sign. 87/198/1.

2 ABiH, ZVBiH, opća, kut. 62, sign. 87/198/1.

3 Državni arhiv u Dubrovniku (dalje: DAD), Dubrovnik, Diversa Cancellariae (dalje: Div. Canc.), XX, 24, (14. 2. 1415).

4 DAD, Div. Canc., XX, 24, (14. 2. 1415).

5 Historijski arhiv Sarajevo (dalje: HAS), Sarajevo, Zbirka fotografija i razglednica, 574 (dalje: ZFR-574), sign. 1666 (10).

6 HAS, ZFR-574, sign. 1666 (10).

7 Arhiv Jugoslavije (dalje: AJ), Beograd, Ministarstvo prosvete Kraljevine Jugoslavije, 66 (dalje: MPKJ), sign. 66-1611-1718.

8 AJ, MPKJ, sign. 66-1611-1718.

9 Başbakanlık Osmanlı Arşivi (dalje: BOA), Istanbul, Muhimme defteri (dalje: MD), broj 108, strana 15.

10 BOA, MD, br. 108, 15.

Kada koristimo nesređene arhivske fondove, podatke koji nedostaju mijenjamo nazivom ili opisom dokumenta, te upisujemo datum nastanka.

Primjer u fusnoti:

10 Arhiv Bosne i Hercegovine (dalje: ABiH), Titov fond za stipendiranje mladih radnika i radničke djece SR Bosne i Hercegovine 1974-1986 (dalje: TFSMRRD SR BiH), Zapisnik o primopredaji arhivske građe Titovog fonda za stipendiranje mladih radnika i radničke djece u BiH (1974-1986) sastavljen 19. 3. 1991. godine.

11 ABiH, TFSMRRD SR BiH, Zapisnik o primopredaji arhivske građe Titovog fonda za stipendiranje mladih radnika i radničke djece u BiH (1974-1986) sastavljen 19. 3. 1991. godine.

U popisu izvora i literature treba navesti naziv arhiva, mjesto i skraćenicu u zagradi. U drugom redu navodimo naziv fonda:

Primjer u popisu izvora i literature:

* Arhiv Bosne i Hercegovine, Sarajevo (ABiH)
* Fond: Zemaljska vlada za Bosnu i Hercegovinu (ZVBiH)
* **Citiranje objavljene arhivske građe**:

Kada koristimo zbirke objavljene arhivske građe, navodimo ime i prezime urednika / glavnog i odgovornog urednika / priređivača / prevodioca, skraćenicu ur. / gl. i odg. ur. / prir. / prev., *naslov zbornika dokumenata / ostalih publikacija* (mjesto: izdavač, godina), broj i/ili naziv dokumenta, strana. U svakom narednom citiranju treba koristiti skraćenu verziju.

Primjer u fusnoti:

12 Andrej Rodinis, ur., *Narodno vijeće SHS za Bosnu i Hercegovinu. Narodna vlada i Glavni odbor Narodnog vijeća SHS za Bosnu i Hercegovinu: inventari i građa* (Sarajevo: Arhiv Bosne i Hercegovine, 2008), 25. Zapisnik o sjednici održanoj kod Narodne vlade 26. XII 1918, 247-250.

13 Rodinis, ur., *Narodno vijeće SHS za Bosnu i Hercegovinu*, 25. Zapisnik o sjednici održanoj kod Narodne vlade 26. XII 1918, 247-250.

U popisu izvora i literature navodimo prezime, ime ur. *naslov* *zbornika dokumenata / ostalih publikacija*. mjesto: izdavač, godina.

Primjer u popisu izvora i literature:

* Rodinis, Andrej ur. *Narodno vijeće SHS za Bosnu i Hercegovinu. Narodna vlada i Glavni odbor Narodnog vijeća SHS za Bosnu i Hercegovinu: inventari i građa*. Sarajevo: Arhiv Bosne i Hercegovine, 2008.

Kod navođenja putopisne ili memoarske građe navodimo ime i prezime autora, *naslov knjige*, ime i prezime urednika / prevodioca (mjesto: izdavač, godina), strana. U svakom narednom citiranju treba koristiti skraćenu verziju.

Primjer u fusnoti:

14 Benedikt Kuripešić, *Putopis kroz Bosnu, Srbiju, Bugarsku i Rumeliju 1530*, prev. Đ. Pejanović (Beograd: Čigoja štampa, 2001), 21-22.

15 Kuripešić, *Putopis kroz Bosnu*, 21-22.

U popisu izvora i literature navodimo prezime i ime autora. *naslov knjige*, ime i prezime prevodioca ili urednika. mjesto: izdavač, godina.

Primjer u popisu izvora i literature:

* Kuripešić, Benedikt. *Putopis kroz Bosnu, Srbiju, Bugarsku i Rumeliju 1530*, prevod Đ. Pejanović. Beograd: Čigoja štampa, 2001.

Kada nije poznat urednik / priređivač publikacije, navodimo *naslov publikacije* (mjesto: izdavač, godina), broj i/ili naziv dokumenta, strana. U svakom narednom citiranju treba koristiti skraćenu verziju.

Primjer u fusnoti:

16 *Zbornik zakona i naredaba za Bosnu i Hercegovinu. Godina 1920* (Sarajevo: Zemaljska štamparija, 1921), 10. Uredba o privremenom ukidanju § 32. Zakona o ustavu za sudove u Bosni i Hercegovini, 12.

17 *Zbornik zakona i naredaba za Bosnu i Hercegovinu. Godina 1920*, 10. Uredba o privremenom ukidanju § 32. Zakona o ustavu za sudove u Bosni i Hercegovini, 12.

U popisu izvora i literature navodimo *naslov publikacije*. mjesto: izdavač, godina.

Primjer u popisu izvora i literature:

* *Zbornik zakona i naredaba za Bosnu i Hercegovinu. Godina 1920*. Sarajevo: Zemaljska štamparija, 1921.

* **Citiranje članaka iz štampe**:

Navodimo ime i prezime autora članka, „naslov članka“, *naziv novine/lista*, datum izdavanja, strana. U slučaju da nije poznat autor članka fusnotu započinjemo sa naslovom članka.

Primjeri u fusnotama:

18 Albert Baer, „Hanuka“, *Židovska svijest*, 25. kisleva 5679/29. novembra 1918, 2.

19 B, Kolar, „Brčkanje po košticama“, *Oslobođenje*, 23. oktobar 2000, 6.

20 „Razbijači“, *Narodno jedinstvo*, 26. mart 1919, 3.

U popisu izvora i literature navodimo samo *naziv novine/lista*, mjesto, godine koje su korištene.

Primjer u popisu izvora i literature:

* *Narodno jedinstvo*, Sarajevo, 1919.
* **Citiranje intervjua**:

Kada koristimo video ili zvučne zapise te pisane bilješke razgovora sa pojedinim osobama (*oral history*), navodimo ime i prezime ili inicijale intervjuirane osobe, datum obavljenog intervjua (mjesto pohranjenog zvučnog ili pisanog zapisa). Na isti način intervjue navodimo u popisu izvora i literature.

Primjeri u fusnotama i popisu izvora i literature:

21 Razgovor sa Muhamedom Čengićem, 18. juli 2011. godine (u arhivi autora).

22 Intervju sa H. K. obavljen u Sarajevu 30. aprila 2011. godine (tonski zapis u posjedu autora).

* **Citiranje ličnih prepiski**:

Kada kao izvor koristimo ličnu prepisku, uključujući elektronsku poštu, tekstualne (sms) poruke ili poruke upućene preko društvenih mreža, navodimo ime osobe koja je uputila poruku, način slanja, kome je upućena i vrijeme slanja. Na isti način ličnu prepisku navodimo u popisu izvora i literature.

Primjeri u fusnotama i popisu izvora i literature:

23 Sanja Gladanac-Petrović, e-mail poruka poslana Igoru Miškoviću, 2. 2. 2020. godine.

24 Mehmed Hodžić, facebook poruka poslana Ajdinu Muhedinoviću, 21. 2. 2019. godine.

* **Citiranje iz knjiga**:

Kada koristimo knjigu jednog autora, navodimo ime i prezime autora, *naslov knjige* (mjesto izdanja: izdavač, godina izdanja), strana. U svakom narednom citiranju treba koristiti skraćenu verziju.

Primjer u fusnoti:

25 Ibrahim Kemura, *Narodna uzdanica* (Sarajevo: Bošnjački institut, Institut za istoriju, 2003), 51-61.

26 Kemura, *Narodna uzdanica*, 77.

U popisu izvora i literature navodimo prezime i ime autora. *naslov knjige*. mjesto: izdavač, godina.

Primjer u popisu izvora i literature:

* Kemura, Ibrahim. *Narodna uzdanica*. Sarajevo: Bošnjački institut, Institut za istoriju, 2003.

U slučaju dva ili tri autora knjige navodimo ime i prezime i ime i prezime autora, *naziv knjige* (mjesto izdanja: izdavač, godina izdanja), strana. U svakom narednom citiranju treba koristiti skraćenu verziju.

Primjer u fusnoti:

27 Anisa Hasanhodžić i Rifet Rustemović, *Tragovima naših komšija. Jevreji u Bosni i Hercegovini i holokaust* (Sarajevo: Institut za istoriju, 2015), 47.

28 Hasanhodžić i Rustemović, *Tragovima naših komšija*, 47.

Kada knjiga ima četiri ili više autora, navodimo ime i prezime autora i dr., *naslov knjige* (mjesto izdanja: izdavač, godina izdanja), strana. U svakom narednom citiranju treba koristiti skraćenu verziju.

Primjer u fusnoti:

29 Ivan Božić i dr., *Istorija Jugoslavije* (Beograd: Prosveta, 1972), 82.

30 Božić i dr., *Istorija Jugoslavije*, 82.

U slučajevima kada knjiga ima dva, tri, četiri ili više autora u popisu izvora i literature navodimo prezime, ime prvog autora, i imena i prezimena ostalih autora. *naslov knjige*. mjesto: izdavač, godina.

Primjer u popisu izvora i literature:

* Božić, Ivan, Sima Ćirković, Milorad Ekmečić, Vladimir Dedijer. *Istorija Jugoslavije*. Beograd: Prosveta, 1972.
* **Citiranje članaka iz zbornika radova, enciklopedija ili dijelova knjige**:

Navodimo ime i prezime autora, „naslov teksta“, u: *naslov knjige / zbornika / enciklopedije*, ime i prezime urednika (mjesto, izdavač, godina), strana. U svakom narednom citiranju treba koristiti skraćenu verziju.

Primjeri u fusnotama:

31 Seka Brkljača, „Bosna i Hercegovina u prvim godinama Drugog svjetskog rata od 1939. do 1941. godine“, u: *Bosna i Hercegovina 1941: Novi pogled*, ur. Husnija Kamberović (Sarajevo: Institut za istoriju, 2012), 14.

32 Brkljača, „Bosna i Hercegovina u prvim godinama Drugog svjetskog rata“, 14.

33 Tomislav Išek, „Bosna i Hercegovina od stvaranja do propasti prve zajedničke države (1918-1941)“, u: *Bosna i Hercegovina od najstarijih vremena do kraja Drugog svjetskog rata*, red. Ibrahim Tepić (Sarajevo: Bosanski kulturni centar, 1998), 305.

34 Išek, „Bosna i Hercegovina od stvaranja do propasti zajedničke države“, 305.

U popisu izvora i literature navodimo prezime, ime. „naslov teksta“. u: *naslov knjige / zbornika / enciklopedije, ime i prezime urednika*, ime i prezime urednika, broj stranica. mjesto: izdavač, godina.

Primjer u popisu izvora i literature:

* Brkljača, Seka. „Bosna i Hercegovina u prvim godinama Drugog svjetskog rata od 1939. do 1941. godine“. u: *Bosna i Hercegovina 1941: Novi pogled*, ur. Husnija Kamberović, 9-29. Sarajevo: Institut za istoriju, 2012.

* **Citiranje članaka iz časopisa**:

Navodimo ime i prezime autora, „naslov teksta“, *naziv časopisa* godina izlaženja, broj (godina izdanja): strana. U slučaju više autora prilikom navođenja njihovih imena koristimo pravila koja se primjenjuju kod knjiga. U svakom narednom citiranju treba koristiti skraćenu verziju.

Primjeri u fusnotama:

35 Fatima Hadžić, „Češki muzičari u Bosni i Hercegovini“, *Muzika: časopis za muzičku kulturu* IX, br. 2 (juli-decembar 2005): 68-87.

36 Hadžić, „Češki muzičari“, 67-87.

37 Vlatka Dugački, „'Manjinska posla' – Političko organiziranje češke i slovačke manjine na izborima za Ustavotvornu skupštinu 1920. godine“, *Časopis za suvremenu povijest* 44, br. 2 (2012):394.

38 Dugački, „'Manjinska posla'“, 394.

39 Hatidža Čar-Drnda, „Integracija nekih Egipćana (Misirijun) u bosansko druištvo“, *Prilozi*, br. 37 (2008): 40.

40 Čar-Drnda, „Integracija nekih Egipćana“, 40.

U popisu izvora i literature navodimo prezime, ime. „naslov teksta“. *naziv časopisa* broj (godina): strana.

Primjer u popisu izvora i literature:

* Čar-Drnda, Hatidža. „Integracija nekih Egipćana (Misirijun) u bosansko druištvo“. *Prilozi*, br. 37 (2008): 31-43.
* **Citiranje neobjavljenih magistarskih i doktorskih radova**:

Navodimo ime i prezime autora, „naslov rada“ (vrsta rada, institucija gdje je rad odbranjen, godina odbrane), strana. U svakom narednom citiranju treba koristiti skraćenu verziju.

Primjeri u fusnotama:

41 Edin Omerčić, „Bosna i Hercegovina u političkoj projekciji intelektualnih krugova od 1991. do 1996.“ (magistarski rad, Filozofski fakultet Univerziteta u Sarajevu, 2013), 55.

42 Omerčić, „Bosna i Hercegovina u političkoj projekciji intelektualih krugova“, 55.

43 Enes Omerović, „Nacionalne manjine u Bosni i Hercegovini (1918-1941)“ (doktorska disertacija, Filozofski fakultet Univerziteta u Sarajevu, 2017), 173.

44 Omerović, „Nacionalne manjine“, 173.

U popisu izvora i literature navodimo prezime, ime. „naslov rada“. vrsta rada, institucija gdje je rad odbranjen, godina.

Primjer u popisu izvora i literature:

* Omerčić, Edin. „Bosna i Hercegovina u političkoj projekciji intelektualnih krugova od 1991. do 1996“. Magistarski rad, Filozofski fakultet Univerziteta u Sarajevu, 2013.

* **Citiranje e-knjiga**:

Prilikom citiranja knjiga koji su objavljeni u elektronskoj verziji, uključujući i one koje su objavljene u različitim oblicima (štampana i elektronska verzija), treba primijeniti ista pravila kao za štampane knjige, ali u produžetku dodati internetsku adresu i (preuzeto datum).

Primjeri u fusnotama:

45 Salmedin Mesihović, *RIMSKI VUK I ILIRSKA ZMIJA. Posljednja borba* (Sarajevo: Filozofski fakultet u Sarajevu, 2011), 58, <http://ff-eizdavastvo.ba/Books/SM-RIMSKI_VUK_I_ILIRSKA_ZMIJA.Posljednja_borba.pdf> (preuzeto 2. februara 2020)

46 Mesihović, *RIMSKI VUK I ILIRSKA ZMIJA*, 58.

U popisu izvora i literature primjenjujemo ista pravila kao kod navođenja štampanih knjiga uz dodavanje podataka o internetskoj adresi i datumu preuzimanja.

Primjer u popisu izvora i literature:

* Mesihović, Salmedin. *RIMSKI VUK I ILIRSKA ZMIJA. Posljednja borba*. Sarajevo: Filozofski fakultet u Sarajevu, 2011. <http://ff-eizdavastvo.ba/Books/SMRIMSKI_VUK_I_ILIRSKA_ZMIJA.Posljednja_borba.pdf> (preuzeto 2. februara 2020.)
* **Citiranje članaka iz časopisa dostupnih u elektronskoj formi**:

Prilikom citiranja članaka iz časopisa koji su dostupni u elektronskoj formi, uključujući i one koji su objavljeni u različitim oblicima (štampana i elektronska verzija), treba primijeniti ista pravila kao za članke štampane u časopisima, ali bez upisivanja broja stranice a uz dodatak podataka o internetskoj adresi i datumu preuzimanja.

Primjeri u fusnotama:

47 Aida Ličina, „Ideologizacija mladih u Bosni i Hercegovini na primjeru Titovog fonda za stipendiranje mladih radnika i radničke djece Socijalističke Republike Bosne i Hercegovine (1974. - 1986)“, *Časopis za suvremenu povijest* 46, br. 3 (2014), <https://hrcak.srce.hr/index.php?show=clanak&id_clanak_jezik=193867> (preuzeto 4. decembra 2019.)

48 Ličina, „Ideologizacija mladih“.

U popisu izvora i literature primjenjujemo ista pravila kao kod navođenja članaka štampanih u časopisima uz dodavanje podataka o internetskoj adresi i datumu preuzimanja.

Primjer u popisu izvora i literature:

* Ličina, Aida. „Ideologizacija mladih u Bosni i Hercegovini na primjeru Titovog fonda za stipendiranje mladih radnika i radničke djece Socijalističke Republike Bosne i Hercegovine (1974. - 1986)“. *Časopis za suvremenu povijest* 46, br. 3 (2014). <https://hrcak.srce.hr/index.php?show=clanak&id_clanak_jezik=193867> (preuzeto 4. decembra 2019.)
* **Citiranje drugih** **sadržaja sa www. (World Wide Web)**:

Prilikom citiranja sadržaja sa interneta treba koristiti ista pravila kao za štampane publikacije uz dodatak podataka o datumu preuzimanja i internetskoj adresi. Kada nisu dostupni detaljni podaci (autor, mjesto, datum objave), treba napisati „naslov teksta“, naziv stranice ili institucije koja objavljuje sadržaj, datum pristupa i internetsku adresu. U popisu izvora i literature primjenjuje se isti model.

Primjer u fusnoti i popisu izvora i literature:

49 „Nacionalne manjine u BiH“, Organization for Security and Co-operation in Europe, <https://www.osce.org/hr/bih/110233?download=true> (preuzeto 28. decembra 2019).

Prilikom citiranja arhivske građe koja je dostupna na internetu treba detaljno navesti sve dostupne podatke o instituciji koja objavljuje građu, zatim podatke o samoj građi, datum pristupa i internetsku adresu. U popisu izvora i literature primjenjivati isti model.

Primjer u fusnoti i popisu izvora i literature:

50 United Nations, International Criminal Tribunal for the former Yugoslavia (dalje: ICTY), Haag, Predmet Blaškić (IT-95-14), Presuda Pretresnog vijeća 3. marta 2000. godine. <https://www.icty.org/x/cases/blaskic/tjug/bcs/000303.pdf> (pristup ostvaren 20. decembra 2019).

**PRIMJER POPISA IZVORA I LITERATURE**

Popis izvora i literature korištenih u radu treba navesti prema dolje navedenoj shemi. Unutar odvojenih cjelina popis mora biti urađen abecednim redom. U popisu izvora i literature sve bibliografske jedinice moraju biti navedene latiničnim pismom. Sve bibliografske jedinice objavljene ćiriličnim pismom (na srpskom, ruskom, ukrajinskom, makedonskom i drugim jezicima) trebaju biti transliterirane na latinicu prema pravilima za transliteraciju tih jezika, a na kraju bibliografske jedinice u zagradi staviti riječ ćirilica.

**IZVORI I LITERATURA**

**IZVORI**

**Neobjavljeni izvori**:

* Arhiv Bosne i Hercegovine, Sarajevo (ABiH)
* Fond: Zemaljska vlada za Bosnu i Hercegovinu (ZVBiH)
* Arhiv Jugoslavije, Beograd (AJ):
* Fond: Ministarstvo unutrašnjih poslova Kraljevine Jugoslavije (14), (MUPKJ, 14)

**Objavljeni izvori**:

* Kuripešić, Benedikt. *Putopis kroz Bosnu, Srbiju, Bugarsku i Rumeliju 1530*, prevod Đ. Pejanović. Beograd: Čigoja štampa, 2001.
* Rodinis, Andrej ur. *Narodno vijeće SHS za Bosnu i Hercegovinu. Narodna vlada i Glavni odbor Narodnog vijeća SHS za Bosnu i Hercegovinu: inventari i građa*. Sarajevo: Arhiv Bosne i Hercegovine, 2008.
* *Zbornik zakona i naredaba za Bosnu i Hercegovinu. Godina 1920*. Sarajevo: Zemaljska štamparija, 1921.

**Štampa**:

* *Narodno jedinstvo*, Sarajevo, 1919.
* *Oslobođenje*, Sarajevo, 2000.
* *Židovska svijest*, Sarajevo, 1918.

**Intervju**:

* Razgovor sa Muhamedom Čengićem, 18. juli 2011. godine (u arhivi autora).
* 22 Intervju sa H. K. obavljen u Sarajevu 30. aprila 2011. godine (tonski zapis u posjedu autora).

**LITERATURA**

**Knjige**:

* Božić, Ivan, i Sima Ćirković i Milorad Ekmečić i Vladimir Dedijer. *Istorija Jugoslavije*. Beograd: Prosveta, 1972.
* Hasanhodžić, Anisa, i Rifet Rustemović. *Tragovima naših komšija. Jevreji u Bosni i Hercegovini i holokaust*. Sarajevo: Institut za istoriju, 2015.
* Kemura, Ibrahim. *Narodna uzdanica*. Sarajevo: Bošnjački institut, Institut za istoriju, 2003.
* Mesihović, Salmedin. *RIMSKI VUK I ILIRSKA ZMIJA. Posljednja borba*. Sarajevo: Filozofski fakultet u Sarajevu, 2011. <http://ff-eizdavastvo.ba/Books/SMRIMSKI_VUK_I_ILIRSKA_ZMIJA.Posljednja_borba.pdf> (preuzeto 2. februara 2020.).

**Članci**:

* Brkljača, Seka. „Bosna i Hercegovina u prvim godinama Drugog svjetskog rata od 1939. do 1941. godine“. u: *Bosna i Hercegovina 1941: Novi pogled*, ur. Husnija Kamberović, 9-29. Sarajevo: Institut za istoriju, 2012.
* Čar-Drnda, Hatidža. „Integracija nekih Egipćana (Misirijun) u bosansko druištvo“. Prilozi br. 37 (2008): 31-43.
* Dugački, Vlatka. „'Manjinska posla' – Političko organiziranje češke i slovačke manjine na izborima za Ustavotvornu skupštinu 1920. godine“. *Časopis za suvremenu povijest* 44, br. 2 (2012): 389-413.
* Hadžić, Fatima. „Češki muzičari u Bosni i Hercegovini“. *Muzika: časopis za muzičku kulturu* IX, br. 2 (juli-decembar 2005), 68-87.
* Išek, Tomislav. „Bosna i Hercegovina od stvaranja do propasti prve zajedničke države (1918-1941)“. u: *Bosna i Hercegovina od najstarijih vremena do kraja Drugog svjetskog rata*, redaktor Ibrahim Tepić, 299-337. Sarajevo: Bosanski kulturni centar, 1998.
* Ličina, Aida. „Ideologizacija mladih u Bosni i Hercegovini na primjeru Titovog fonda za stipendiranje mladih radnika i radničke djece Socijalističke Republike Bosne i Hercegovine (1974. - 1986)“. Časopis za suvremenu povijest 46, br. 3 (2014). <https://hrcak.srce.hr/index.php?show=clanak&id_clanak_jezik=193867> (preuzeto 4. decembra 2019.).

**Neobjavljeni magistarski i doktorski radovi**:

* Omerčić, Edin. „Bosna i Hercegovina u političkoj projekciji intelektualnih krugova od 1991. do 1996“. Magistarski rad, Filozofski fakultet Univerziteta u Sarajevu, 2013.
* Omerović, Enes. „Nacionalne manjine u Bosni i Hercegovini (1918-1941)“. Doktorska disertacija, Filozofski fakultet Univerziteta u Sarajevu, 2017.

**Sadržaji sa www. (World Wide Web)**:

* „Nacionalne manjine u BiH“, Organization for Security and Co-operation in Europe, <https://www.osce.org/hr/bih/110233?download=true> (preuzeto 28. decembra 2019).
* United Nations, International Criminal Tribunal for the former Yugoslavia (dalje: ICTY), Haag, Predmet Blaškić (IT-95-14), Presuda Pretresnog vijeća 3. marta 2000. godine, <https://www.icty.org/x/cases/blaskic/tjug/bcs/000303.pdf> (preuzeto 20. decembra 2019).

Rukopisi radova koji se dostavljaju za časopis *PRILOZI* priređuju se prema navedenim detaljnim uputama. Rukopisi koji nisu uređeni prema uputama iz javnog poziva za dostavljanje radova bit će vraćeni autorima na doradu.

Rukopisi dostavljeni redakciji *PRILOGA* se ne vraćaju.

Autori objavljenih radova dobivaju po tri primjerka aktuelnog broja *PRILOGA*.